Magukon spórolnak: kevesebb tiszteletdíj Komárom-Esztergom megye képviselőinek | Belföld - Magyarország hírei | Szeged - delmagyar.hu
Belföld - Magyarország hírei > Magukon spórolnak: kevesebb tiszteletdíj Komárom-Esztergom megye képviselőinek Magukon spórolnak: kevesebb tiszteletdíj Komárom-Esztergom megye képviselőinek
MTI	2012.01.26. 10:37
Belföld - A képviselői alapdíjat harminc százalékkal csökkentette csütörtöki ülésén a Komárom-Esztergom megyei közgyűlés, az intézkedéssel az idén összesen 12 millió forintot takarítanak meg.
A képviselői alapdíjat harminc százalékkal csökkentette csütörtöki ülésén a Komárom-Esztergom megyei közgyűlés, az intézkedéssel az idén összesen 12 millió forintot takarítanak meg. Popovics György (Fidesz) elnök előterjesztésében a döntést a megyei önkormányzat feladatainak csökkenésével és a költségvetés helyzetével indokolta. Az alapdíj csökkentése miatt csökken a képviselői díjkiegészítéseknek és a bizottsági külső tagok díjazásának az összege is.A közgyűlésen Winkfein Csaba, az MSZP-frakció vezetője a testület feloszlatására és új választások kiírására vonatkozó javaslatot terjesztett elő, arra hivatkozva, hogy a közgyűlés a megye vagyonát átadta az államnak és ezzel méltatlanná váltak a választóktól kapott bizalomra. A közgyűlés az előterjesztést nem vette napirendre. Nem vették napirendre az MSZP-frakció azon indítványát sem, hogy a megyei közgyűlés támogassa a Dorogi Többcélú Kistérségi Társulás döntését, amely szerint a település és kistérsége egy járást alkotna, és Dorogot jelölnék ki járási székhellyé. Tittmann János (MSZP), Dorog polgármestere korábban az MTI-nek elmondta, a nyilvánosságra került tervek szerint Dorogot az esztergomi járáshoz csatolnák, annak ellenére, hogy a település és kistérsége együttműködő és takarékos gazdálkodással közös intézményrendszert működtet, és mindenben megfelel egy önálló járás követelményeinek. A terv ellen tiltakozva a dorogi kistérség 15 települése 41 ezer lakos érdekeit képviselve egyhangúlag elfogadta, hogy felterjesztési jogukkal élve kérik a közigazgatási és igazságügyi minisztert: a település és kistérsége egy járást alkosson, és Dorogot jelöljék ki járási székhellyé. Olvasóink írták
„Én szerintem meg botrány, hogy megmaradtak a megyei önkormányzatok. A kormányhivatal MINDEN feladatukat átvette, iszonyú pazarlás őket sok milliárdért fenntartani. Csak minálunk 250 millió a költségvetésük, ha jól emlékeszem. Ez az összesre kivetítve több milliárd fölöslegesen kiszórt pénz!”
2012. január 26. 12:31
„A parlamenti képviselők is meg tehetnék az önmérséklést a haszonszerzésben, de ezt várhatjuk ezektől a megélhetési politikusoktól, akik a magyar életszínvonal valóságától elrugaszkodva, luxus életet élnek.”
2012. január 26. 11:49
„Kaufer Virág is lemondott nagyvonalúan pedig össz-vissz 850 ezrek kapott mint mezítlábas képviselő,mennyit zsebelnek be a nagyok?
mennyit zsebelnek be azok akik polgármesterek,képviselők,pártvezetők,bizottságok tagjai:?Lemerik-e írni ,van -e bőr???”
3. Piczur
„Biztos nem fognak egyik oldalhoz tartozó képviselők sem lemondani a járulékkal meglévő milliós fizetésük feléről sem, nem, hogy a 30% -ról...
Kemény világ van... felvásárolnak ingatlanokat/cégeket aztán 80 évesen is van mit a tejbe aprítaniuk.
MI, meg kik napról napra, hónapról hónapra lavírozunk, nem hogy gyereket vállalni, de megöregedni sem fogunk tudni, hiszen a MI fizetésünkből tartjuk el a "nagyokat" is.
Komolyan az ember nem is tudja mit kezdjen magával... EZEK meg nagy kegyesen sem mondanának le a zsíros fizetésük egy részéről sem!”
2012. január 26. 11:10
„Piros pont !
Jó lenne ha a Parlamenti képviselők is csatlakoznának ide. Minbérre csökkenteni a havi jövedelmüket, a többi részét viszont átutalnák az " adósságcsökkentö alapba !”
2012. január 26. 11:04
„Ilyen nem lehet másutt is?”
Kapcsolódó cikkek:Fényt ígérnek a Botond utcábanKőrist és tölgyet osztanak MártélyonKis pénz - kis munka?Még szokni kell az új rendetA közfoglalkoztatásban kiemelkedően teljesítő önkormányzatokat jutalmaztak
Belföld - Magyarország hírei > Magukon spórolnak: kevesebb tiszteletdíj Komárom-Esztergom megye képviselőinek Önnek ajánljukBalesetveszélyesek a lefagyott utak Cegléd környékénLefagyott utak nehezítik a közlekedést a ceglédi térségben, ezért a Pest Megyei Rendőr-főkapitányság… Tovább olvasomBetöltés